ฮือฮา พบ ส.ส.-อดีต ส.ส. มั่วนิ่ม ค้างค่าตั๋ว NOK 113 ราย รวมกว่า 3.5 ลบ.!
ฮือฮา พบ ส.ส.-อดีต ส.ส. มั่วนิ่ม ค้างค่าตั๋ว NOK 113 ราย รวมกว่า 3.5 ลบ.! 
ฮือฮา พบ ส.ส.-อดีต ส.ส. มั่วนิ่ม ค้างค่าตั๋ว NOK 113 ราย รวมกว่า 3.5 ลบ.!
4 ส.ค. 2563

นายสมบูรณ์ อุทัยเวียนกุล เลขานุการประธานสภาผู้แทนราษฎร กล่าวว่า ได้รับการเปิดเผยจากผู้บริหาร บริษัท สายการบินนกแอร์ จำกัด(มหาชน) หรือ NOK ถึงสถานะทางการเงินของบริษัทฯ ซึ่งได้ยื่นคำร้องขอฟื้นฟูกิจการต่อศาลล้มละลาย
โดยเมื่อเดือน มิ.ย.63 บริษัทฯ ได้ทำหนังสือเรื่องการติดตามยอดค้างชำระกรณีไม่เดินทางของสมาชิกสภาผู้แทนราษฎร (ส.ส.) โดยมียอดค้างชำระของ ส.ส.และอดีต ส.ส.ปี 2555-2556 ซึ่งเป็นช่วงท้ายของสภาผู้แทนราษฎรในสมัยที่แล้วทั้งสิ้น 113 ราย ยอดหนี้รวม 3,522,419.53 บาท
ทั้งนี้ พบว่า ส.ส.บางรายเป็นหนี้ถึง 270,000 บาท และมี ส.ส.ที่เป็นหนี้หลักแสนถึง 5 ราย ต่ำสุด 2,900 บาท ซึ่งดูจากรายชื่อแล้วก็เห็นว่าเป็นบุคคลที่มีฐานะสามารถชำระหนี้ได้
อย่างไรก็ตาม กรณีดังกล่าวถือเป็นหนี้ส่วนบุคคล ทางสภาผู้แทนราษฎรไม่มีสิทธิไปทวงถาม จึงได้แนะนำให้บริษัทฯ ทำหนังสือแจ้งไปยัง ส.ส.เหล่านั้นซึ่งเป็นลูกหนี้โดยตรง เพราะถือเป็นหน้าที่ความรับผิดชอบต่อตนเองในการจองเครื่องบินแล้วไม่เดินทางและไม่ยอมชำระค่าตั๋ว